**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

**----- ----------- 2018 թվականի N ----- -Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՄԻ ՇԱՐՔ ՈՐՈՇՈՒՄՆԵՐՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

Ղեկավարվելով «Նորմատիվ իրավական ակտերի մասին» Հայաստանի Հանրապետության օրենքի 37-րդ հոդվածի 1-ին մասով և Համաձայն «Պետական ոչ առևտրային կազմակերպությունների մասին» Հայաստանի Հանրապետության օրենքի 13-րդ հոդվածի 2-րդ մասի «ա» և «բ» կետերի՝

Հայաստանի Հանրապետության կառավարությունը ***որոշում է.***

1. Հայաստանի Հանրապետության կառավարության 2005 թվականի հուլիսի 21-ի «Պետական ոչ առևտրային կազմակերպություն ստեղծելու մասին» N 1058-Ն որոշման 1-ին կետում, 2-րդ կետի ա) և բ) ենթակետերում, 3-րդ կետում և 5-րդ կետի ա) և բ) ենթակետերում «Երևանի Աջափնյակ վարչական շրջանի երեխաների սոցիալական հոգածու­թյան կենտրոն» բառերը փոխարինել «Երևանի Աջափնյակ վարչական շրջանի երեխայի և ընտանքի աջակցության կենտրոն» բառերով:

Որոշման 2-րդ կետի բ) ենթակետը խմբագրել հետևյալ բովանդակությամբ.

բ) «Երևանի Աջափնյակ վարչական շրջանի երեխայի և ընտանքի աջակցության կենտրոն» ՊՈԱԿ-ը հանդիսանում է սոցիալական սպասարկում իրականացնող կազմակերպություն, որի հիմնական նպատակը կազմակերպության սպասարկման տարածքում երեխաներ ունեցող ընտանիքների՝ կյանքի դժվարին իրավիճակում հայտնվելու կանխարգելումը և (կամ) կյանքի դժվարին իրավիճակից դուրսբերումն է, այդ թվում՝ թե՛ կազմակերպությունում ցերեկային ժամերին՝ կազմակերպության ներքին իրավական ակտերով սահմանված ժամանակահատվածում, և թե՛ կազմակերպությունից դուրս՝ արտակենտրոն ծառայությունների միջոցով, կյանքի դժվարին իրավիճակում հայտնված կամ հաշմանդամություն ունեցող 3-18 տարեկան երեխաներին խնամքի տրամադրումը, կյանքի դժվարին իրավիճակում հայտնված 3-18 տարեկան երեխաների` ընտանիքում ապրելու և դաստիարակվելու իրավունքի իրականացման աջակցությունը, ինչպես նաև ընտանիքում բռնության ենթարկված անձանց և նրանց ընտանիքի անդամներին աջակցության տրամադրման կազմակերպումը»:

Հայաստանի Հանրապետության կառավարության 2005 թվականի դեկտեմբերի 9-ի «Պետական ոչ առևտրային կազմակերպություն ստեղծելու մասին» N 2158-Ն որոշման ամբողջ տեքստում «Գյումրի քաղաքի երեխաների սոցիալական հոգածության կենտրոն» բառերը և դրանց համապատասխան հոլովաձևերը փոխարինել «Գյումրու երեխայի և ընտանքի աջակցության կենտրոն» բառերով և դրանց համապատասխան հոլովաձևերով.

Որոշման 2-րդ կետի բ) ենթակետը խմբագրել հետևյալ բովանդակությամբ.

բ) «Գյումրու երեխայի և ընտանքի աջակցության կենտրոն» ՊՈԱԿ-ը հանդիսանում է սոցիալական սպասարկում իրականացնող կազմակերպություն, որի հիմնական նպատակը կազմակերպության սպասարկման տարածքում երեխաներ ունեցող ընտանիքների՝ կյանքի դժվարին իրավիճակում հայտնվելու կանխարգելումը և (կամ) կյանքի դժվարին իրավիճակից դուրսբերումն է, այդ թվում՝ թե՛ կազմակերպությունում ցերեկային ժամերին՝ կազմակերպության ներքին իրավական ակտերով սահմանված ժամանակահատվածում, և թե՛ կազմակերպությունից դուրս՝ արտակենտրոն ծառայությունների միջոցով, կյանքի դժվարին իրավիճակում հայտնված կամ հաշմանդամություն ունեցող 3-18 տարեկան երեխաներին խնամքի տրամադրումը, կյանքի դժվարին իրավիճակում հայտնված 3-18 տարեկան երեխաների` ընտանիքում ապրելու և դաստիարակվելու իրավունքի իրականացման աջակցությունը, ինչպես նաև ընտնիքում բռնության ենթարկված անձանց և նրանց ընտանիքի անդամներին աջակցության տրամադրման կազմակերպումը»:

1. Հայաստանի Հանրապետության կառավարության 2016 թվականի օգոստոսի 11-ի «Հայաստանի Հանրապետության աշխատանքի և սոցիալական հարցերի նախարարության «Երևանի երեխաների խնամքի և պաշտպանության N 2 գիշերօթիկ հաստատություն» պետական ոչ առևտրային կազմակերպությունը վերանվանելու և Հայաստանի Հանրապետության կառավարության 2007 թվականի հուլիսի 26-ի N 890-ն որոշման մեջ փոփոխություն կատարելու մասին» N 831-Ն որոշման՝
2. 2-րդ կետի ա) ենթակետը լրացնել նոր պարբերությամբ, հետևյալ բովանդակությամբ՝ «ինչպես նաև ընտնիքում բռնության ենթարկված անձանց և նրանց ընտանիքի անդամներին աջակցության տրամադրման կազմակերպումը»:
3. 2-րդ կետի բ) ենթակետը լրացնել նոր պարբերությամբ, հետևյալ բովանդակությամբ՝ «ինչպես նաև «Ընտանիքում բռնության կանխարգելման, ընտանիքում բռնության ենթարկված անձանց պաշտպանության և ընտանիքում համերաշխության վերականգնման մասին» Հայաստանի Հանրապետության օրենքով նախատեսված սոցիալական ծառայությունների տրամադրումը»:
4. Հայաստանի Հանրապետության կառավարության 2017 թվականի սեպտեմբերի 22-ի N 1398-Ն որոշմամբ հաստատված (հավելված N 1) «Սյունիքի մարզի երեխայի և ընտանիքի աջակցության կենտրոն» հիմնադրամի կանոնադրության 16-րդ կետի 4)-րդ ենթակետում «ընտանեկան բռնության ենթարկված անձանց և նրանց ընտանիքի անդամներին աջակցությունը» բառերը փոխարինել «ընտնիքում բռնության ենթարկված անձանց և նրանց ընտանիքի անդամներին աջակցության տրամադրման կազմակերպումը» բառերով:

5. Հայաստանի Հանրապետության կառավարության 2012 թվականի դեկտեմբերի 20-ի «**Հայաստանի Հանրապետության սոցիալական ապահովության նախարարության «Երևանի «Զատիկ» մանկատուն» պետական ոչ առևտրային կազմակերպությունը վերանվանելու և Հայաստանի Հանրապետության կառավարության 2003 թվականի հունվարի 23-ի** N **209-Ն որոշման մեջ փոփոխություններ կատարելու մասին»** N 1659-Ն որոշման մեջ կատարել հետևյալ փոփոխությունները`

1) որոշման վերնագրում և ամբողջ տեքստում Երևանի երեխաների աջակցության կենտրոն» բառերը և դրանց համապատասխան հոլովաձևերը փոխարինել «Երևանի երեխայի և ընտանքի աջակցության «Զատիկ» կենտրոն» բառերով և դրանց համապատասխան հոլովաձևերով.

2) որոշման 3-րդ կետի «ա» ենթակետը շարադրել հետևյալ խմբագրությամբ.

«ա) Հայաստանի Հանրապետության աշխատանքի և սոցիալական հարցերի նախարարության «Երևանի երեխայի և ընտանիքի աջակցության «Զատիկ» կենտրոն» ՊՈԱԿ-ը հանդիսանում է սոցիալական սպասարկում իրականացնող կազմակերպություն, որի հիմնական նպատակը կազմակերպության սպասարկման տարածքում երեխաներ ունեցող ընտանիքների՝ կյանքի դժվարին իրավիճակում հայտնվելու կանխարգելումը և (կամ) կյանքի դժվարին իրավիճակից դուրսբերումն է, այդ թվում՝ թե՛ կազմակերպությունում ցերեկային ժամերին՝ կազմակերպության ներքին իրավական ակտերով սահմանված ժամանակահատվածում, թե՛ կազմակերպությունից դուրս՝ արտակենտրոն ծառայությունների միջոցով և թե՛ կյանքի դժվարին իրավիճակում հայտնված երեխաների ժամանակավոր շուրջօրյա խնամքի ապահովումը՝ երեխաների և նրանց ընտանիքների անդամների սոցիալ-հոգեբանական վերականգնողական աշխատանքների իրականացման, երեխայի նյութական ու կենցաղային պահանջների բավարարման, կրթությանն ու դաստիարակությանն օժանդակելու և առաջնային բժշկական օգնության և սպասարկման տրամադրման միջոցով խնամքի ապահովումը` մինչև երեխային ծնողին վերադարձնելը կամ երեխայի նկատմամբ խնամակալ կամ հոգաբարձու նշանակելը, իսկ դրա անհնարինության դեպքում` շուրջօրյա խնամքի հաստատությունում տեղավորելը, կյանքի դժվարին իրավիճակում հայտնված կամ հաշմանդամություն ունեցող 3-18 տարեկան երեխաներին խնամքի տրամադրումը, կյանքի դժվարին իրավիճակում հայտնված 3-18 տարեկան երեխաների` ընտանիքում ապրելու և դաստիարակվելու իրավունքի իրականացմանն աջակցությունը, ինչպես նաև ընտանիքում բռնության ենթարկված անձանց և նրանց ընտանիքի անդամներին աջակցության տրամադրման կազմակերպումը:»:

**ՏԵՂԵԿԱՆՔ-ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՄԻ ՇԱՐՔ ՈՐՈՇՈՒՄՆԵՐՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
|  | «Հայաստանի Հանրապետության կառավարության մի շարք որոշումներում փոփոխություններ կատարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) մշակումը պայմանավորված է Հայաստանի Հանրապետության աշխատանքի և սոցիալական հարցերի նախարարության համակարգի երեխաների համակարգի բարեփոխումներով և գործող ՊՈԱԿ-ները անվանումները նոր ստեղծվող այլընտրանքային ծառայություններին համապատասխանեցնելու հանգամանքով: |
| **2.** | **Ընթացիկ իրավիճակը և խնդիրները** |
|  | Հայաստանի Հանրապետության կառավարության կողմից բնակչության սոցիալական պաշտպանության հաստատությունների բեռնաթափման, երեխաների խնամքի այլընտրանքային ծառայությունների համակարգի ներդրման գործընթացներով պայմանավորված՝ փոփոխություններ և լրացումներ են կատարվել 2005 թվականին Երևանի Աջափնյակ համայնքում և Գյումրի քաղաքում ստեղծված երեխաների սոցիալական հոգածության կենտրոնների, 2012 թվականից նախարարության ենթակայությամբ գործող «Երևանի «Զատիկ» երեխաների աջակցության կենտրոնի» անվանման, նրանց գործունեության առարկայի և գործունեության նպատակի մեջ:  2016-2018 թվականների ընթացքում ՀՀ աշխատանքի և սոցիալական հարցերի նախարարության երեխաների խնամքի և պաշտպանության գիշերօթիկ երեք հաստատություն վերանվանվել է երեխայի և ընտանիքի աջակցության կենտրոնների, որոնք իրականացնում են իրենց կանոնադրությամբ նախատեսված գործառույթները: Սակայն հաշվի առնելով 2017թ. հուլիսի 13-ի նիստում N 30 արձանագրային որոշմամբ հաստատված«Հայաստանի Հանրապետությունում երեխայի իրավունքների պաշտպանության 2017-2021 թվականների ռազմավարության հիմնական գերակայությունները՝ երեխայի իրավունքների պաշտպանության համակարգի բարելավումը, հաշմանդամություն ունեցող երեխաների ներառումը հասարակություն, իրավախախտում կատարած, բռնության ենթարկված, հակասոցիալական վարք դրսևորած անչափահասների վաղ հայտնաբերումը, բռնության դեպքերի կանխարգելումը, ընտանիքում բռնության ենթարկված երեխաներին աջակցություն տրամադրելուն ուղղված միջոցառումների իրականացումը, Երեխայի՝ ընտանիքում ապրելու իրավունքի ապահովումը՝ անհրաժեշտություն է առաջացել կանոնադրության մեջ կատարել համապատասխան փոփոխություններ: |
| **3.** | **Առաջարկվող կարգավորման բնույթը** |
|  | Նախագծով նախատեսվում է համապատասխան փոփոխություններ կատարել Հայաստանի Հանրապետության կառավարության մի շարք որոշումներում՝ երեխաներին ցերեկային խնամք տրամադրող կազմակերպությունների հիմնական նպատակները և գործունեության առարկաները երեխաներին և նրանց ընտանիքներին այլընտրանքային ծառայություններ տրամադրող կենտրոնների անվանմանը համապատասխանեցնելու նպատակով, այսինքն «սոցիալական հոգածության ցերեկային կենտրոն» և «երեխայի աջակցության կենտրոն» արտահայտությունները փոխարինել «երեխայի և ընտանիքի աջակցության կենտրոն» բառերով: |
| **4.** | **Նախագծի մշակման գործընթացում ներգրավված ինստիտուտները և անձինք** |
|  | Նախագիծը մշակել են Հայաստանի Հանրապետության աշխատանքի և սոցիալական հարցերի նախարարության մասնագետները: |
| **5.** | **Ակնկալվող արդյունքը** |
|  | Նախագծի ընդունմամբ, Հայաստանի Հանրապետության աշխատանքի և սոցիալական հարցերի նախարարության համակարգի երեխաներին ցերեկային խնամք իրականացնող կենտրոնների հիմնական նպատակները և գործունեության առարկան կհամապատասխանեցվի նոր ստեղծված այլընտրանքային ծառայություններ տրամադրող երեխայի և ընտանիքի աջակցության կենտրոնների հիմնական նպատակներին և գործունեության առարկաներին, ինչպես նաև «սոցիալական հոգածության ցերեկային կենտրոն» և «երեխայի աջակցության կենտրոն» արտահայտությունները կփոխարինվի «երեխայի և ընտանիքի աջակցության կենտրոն» բառերով: |

**Տ Ե Ղ Ե Կ Ա Ն Ք**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՄԻ ՇԱՐՔ ՈՐՈՇՈՒՄՆԵՐՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՌՆՉՈՒԹՅԱՄԲ ՊԵՏԱԿԱՆ ԲՅՈՒՋԵՈՒՄ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄԻՆՆԵՐԻ ԲՅՈՒՋԵՆԵՐՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ԷԱԿԱՆ ԱՎԵԼԱՑՈՒՄՆԵՐԻ ԿԱՄ ՆՎԱԶԵՑՈՒՄՆԵՐԻ ՄԱՍԻՆ**

«Հայաստանի Հանրապետության կառավարության մի շարք որոշումներում փոփոխություններ կատարելու մասին» Հայաստանի Հանրապետության կառավարության որոշման նախագծի ընդունման կապակցությամբ պետական բյուջեում ծախսերի և եկամուտների ավելացում կամ նվազեցում չի նախատեսվում:

**Տ Ե Ղ Ե Կ Ա Ն Ք**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՄԻ ՇԱՐՔ ՈՐՈՇՈՒՄՆԵՐՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՌՆՉՈՒԹՅԱՄԲ ԱՅԼ ՆՈՐՄԱՏԻՎ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ԿԱՄ ԲԱՑԱԿԱՅՈՒԹՅԱՆ ՄԱՍԻՆ**

«Հայաստանի Հանրապետության կառավարության մի շարք որոշումներում փոփոխություններ կատարելու մասին» Հայաստանի Հանրապետության կառավարության որոշման նախագծի ընդունման առնչությամբ փոփոխություններ կկատարվեն Հայաստանի Հանրապետության կառավարություն 2005 թվականիմարտի24-ի **«**Հայաստանի Հանրապետությունում երեխաների խնամք և պաշտպանություն իրականացնող հաստատությունների տիպերի ցանկը, դրանցում երեխաների տեղավորման չափանիշները հաստատելու և Հայաստանի Հանրապետության կառավարության 2002 թվականի դեկտեմբերի 26-ի 2179-Ն որոշման մեջ լրացում և փոփոխություններ կատարելու մասին» N 381-Ն որոշման մեջ:

|  |  |
| --- | --- |
| **1.** | **Միջազգային պայմանագրերով ստանձնած պարտավորությունների հետ համապատասխանությունը** |
|  | Որոշման նախագծի կարգավորմանն առաջարկվող հարցերի մասով միջազգային պայմանագրերով պարտավորություններ չեն ստանձնվել: |
| **2.** | **Հասարակությանը նախագծի վերաբերյալ իրազեկումը** |
|  | «Հայաստանի Հանրապետության կառավարության մի շարք որոշումներում փոփոխություններ կատարելու մասին» Հայաստանի Հանրապետության կառավարության որոշման նախագիծը տեղադրվել է ՀՀ աշխատանքի և սոցիալական հարցերի նախարարության www.mlsa.am ինտերնետային կայքում` 2018 թվականի օգոստոսի 15-ին: |